钦定古今图书集成/明伦汇编/宫闱典/第051卷 > 《李夫人》李商隐
## 钦定古今图书集成/明伦汇编/宫闱典/第051卷 > 《李夫人》李商隐

一带不结心，两股方安髻。惭愧白茅人，月没教星替。

又

剩结茱萸枝，多擘秋莲的。独自有波光，彩囊盛不得。

又

蛮丝系条脱，妍眼和香屑。寿宫不惜铸南人，柔肠早
被秋眸割。清澄有馀幽素香，鳏鱼渴凤真珠房。不知
瘦骨类冰井，更许夜帘通晓霜。土花漠漠云茫茫，黄
河欲尽天苍苍。